Reuse beloning vir inligting oor moord op ouditeurLawrence Moepi Moepi (41) is op 18 Oktober in die parkeerterrein van sy kantoor in Houghton, Johannesburg doodgeskiet. Lt.genl. Lesetja Mothiba, waarnemende Gautengse polisiehoof, het Woensdag aan verslaggewers in Johannesburg gesê ŉ beloning van R100 000 is uitgeloof in die polisie se soektog na ŉ tweede verdagte. “Ondersoekers is in die proses om ŉ identikit van die verdagte saam te stel.” Die eerste verdagte in die saak, Remember Siphoro (42), is in Desember in Soweto in hegtenis geneem. Hy is verlede maand in die Johannesburgse-landdroshof borgtog geweier. Hy word aangekla van moord en aanranding met die doel om ernstig te beseer. Lees ook: Verdagte in hof vir ouditeur se moord Verdagte vas oor moord op ouditeur Ouditeur-skiet: Polisie swyg oor moontlike sluipmoordaanval Direkteur by ouditeursfirma doodgeskiet